Пиер Луис
Кавгата

Превод от френски: Кирил Кадийски, 2004

chitanka.info

Ах, кълна се в Афродита, че това си самата ти! Червенокоса мършо! Вампир безподобен! Яловица! Кранта! Повлекана! Никаквица такава! Свиня! Не се опитвай да ми бягаш, ами ела още по-близо до мен!

Вижте я тая моряшка жена, която не умее да си сложи наметката както трябва на раменете и така лошо се гримира, че тушът от клепките й потича по бузите на мастилени вадички.

Ти си финикийка и трябва да спиш с мъже от твоето племе. На мене баща ми е елин и аз имам право над всички, които носят петаза. И над всички, които ми харесват.

Да не съм те видяла повече на нашата улица — иначе ще те пратя в пъкъла, да правиш любов с Харон. И ще кажа „Лека й пръст!“, пък после кучетата те яли…

Из „Песните на Билитис“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.